Rareș Bogdan: Domnul Gușă mi-a interzis să intru pe post/ Realitatea TV nu mai are nevoie de mine

Jurnalistul Rareș Bogdan a declarat pentru G4Media.ro că nu va realiza miercuri seara emisiunea Jocuri de putere și că în locul său va intra jurnalistul Claudiu Popa. ”Nu intru în emisie. Domnul Cosmin Gușă mi-a interzis să intru pe post. A fost interzis Oreste Teodorescu, Oana Stănciulescu, acum sunt eu interzis pe post”, a declarat Rareș Bogdan pentru G4Media.ro.

Bogdan mai spune că din momentul în care a fost interzis, consideră că ”Realitatea TV nu mai are nevoie de mine”. Realizatorul TV susține că nu a discutat cu nici o televiziune și că este ”un om liber”.

Realizatorul Rareș Bogdan a anunțat marți seară în direct că va pleca de la Realitatea TV dacă Oreste Teodorescu și Oana Stănciulescu nu vor fi primiți înapoi. Oreste Teodorescu scrisese pe Facebook că a fost cenzurat pentru că nu a vrut să intre în partidul înființat de Cozmin Gușă. La rândul său, Gușă l-a acuzat pe Oreste că ”se folosea numele Realității în diverse discuții sau tranzacții”.